Puerto Natalesas
Puerto Natalesas (isp. Puerto Natales) – miestas Čilės pietuose, Magelano ir Antarktidos regione, 247 km į šiaurės vakarus nuo Punta Arenaso, Paskutinės Vilties užutėkio pakrantėje. Paskutinės Vilties provincijos administracinis centras. Yra jūrų uostas, veikia kelto linija į Puerto Montą, nutiestas plentas į Punta Arenasą. Verčiamasi žvejyba, žemės ūkiu, dalis gyventojų dirba Rio Turbijo anglies kasyklose Argentinoje. Vystomas turizmas (ekskursijos į Tores del Painės nacionalinį parką, Milodono urvą).